recursal/SuperWikiNEXT-32B huggingface dataset:
**எர்பெர்ட் ஃபிரீடுமேன்** (*Herbert Friedman*, ஜூன் 21, 1916 – செப்டம்பர் 9, 2000) சூரிய இயற்பியல், காற்றியல், வானியல் ஆகிய அறிவியல் புலங்களில் தொலைவறி ஏவுகலங்களைப் பயன்படுத்திய அமெரிக்க முன்னோடியாவார். இவர் அரசியல் மேதையும் அறிவியலுக்காக வாதிடுபவரும் ஆவார்..இவர் தன் வாழ்நாளில் அரசு வானியல் கழகத்தின் எடிங்டன் பதக்கம் 1964, அமெரிக்க வானியல் கழகத்தின் ஃஎன்றி-நோரிசு விரிவுரைத் தகைமை, தேசிய அறிவியல் விருது 1968, அமெரிக்கப் புவிபுறவியல் ஒன்றியத்தின் வில்லியம் பவுலே பதக்கம் 1981, இயற்பியலுக்கான வுல்ஃப் அறக்கட்டளைப் பரிசு, பிராங்க்ளின் நிறுவனத்தின் ஆல்பர்ட் ஏ. மைக்கல்சன் பதக்கம் (1972) எனப் பல பதக்கங்களையும் விருதுகளையும் பெற்றுள்ளார். இவர் 1960 இல் அமெரிக்கத் தேசியாறிவியல் கல்விக்கழகத்தின் உறுப்பினர் ஆனார். இவர் அமெரிக்க மெய்யியல் கழகத்தின் உறுப்பினராக 1964 இல் தேர்வு செய்யப்பட்டார்.

வாழ்க்கைப் பணி
--------------

ஃப்ரீடுமேன்1916 ஜூன் 26 இல் நியூயார்க்கில் உள்ள புரூக்ளினில் சாமுவேல் என்பவருக்கும் இரெபாக்கா ஃபிரீட்மேனுக்கும் இரண்டாம் மகனாகப் பிறந்தார். 
இவரது தந்தையார் மரபுவழி யூதர். இவர் நியூயார்க் நகருக்கு இந்தியானாவில் உள்ள எவான்சுவில்லியில் இருந்து புலம்பெயர்ந்தவர். நியூயார்க்கில் இவர் கலைப்படச் சட்டக்க் கடையை மன்ஃஆட்டனில் நிறுவினார்.. ஃபிரீடுமேனின் தாயார் கிழக்கு ஐரோப்பாவில் பிறந்தவர். இலமையில் இவர் ஓர் ஏதிலிச் சிறுவனாக ஓவியராகத் தனது படங்களை விற்றே பிழைத்துள்ளார். இவர் 1932 இல் புரூக்ளின் கல்லூரியில் கலையியல் முதன்மைப் பாட்த்தில் சேர்ந்தார். என்ராலும் அங்கு இயற்பியலில் தேறிப் இலவல் பட்டம் பெற்றுள்ளார். இவர் இயற்பியல் பேராசிரியரான முனைவர் பெர்னார்டு குரெல்மேயரால் பெரிதும் கவரப்பட்டு அவர் ப்ரிந்துரை பேரில் ஜான் ஃஆப்கின்சு பல்கலைக்கழகத்தில் உதவிதொகை பெற்று சேர்ந்துள்ளார். இங்கே இவரது பேராசிரியரின் தந்தையார் செருமானிய மொழித்துறைத் தலைவராக பணிபுரிந்தவர்.

இவர் இலிண்டன் ஜான்சன் குடியரசுத் தலைவராக இருந்தபோது அமெரிக்க அணுவாற்றல் ஆணையத்தின் பொது அறிவுரைக்குழுவிலும் குடியரசுத் தலைவர் நிக்சன் அறிவியல் அறிவுரைக்குழுவிலும் தேசிய அறிவியல் கல்விக்கழகத்தின் விண்வெளி அறிவியல் ஆளுகை குழுமத்திலும் பணிபுரிந்துள்லார்.

இறப்பு
------

இவர் தன்84 ஆம் அகவையில் புற்றுநோயால் வ்ர்ஜீனியாவில் உள்ள ஆர்லிங்டன் வீட்டில் 2000 செப்டம்பர் 9 இல் இறந்தார்.

மேற்கோள்கள்
-----------

1. ↑  "Franklin Laureate Database - Albert A. Michelson Medal Laureates". Franklin Institute. டிசம்பர் 8, 2013 அன்று மூலம் பரணிடப்பட்டது. June 14, 2011 அன்று பார்க்கப்பட்டது.
2. ↑  Gursky, Herbert (March 2001). "Obituary: Herbert Friedman". *Physics Today* **54** (3): 94. doi:10.1063/1.1366078. Bibcode: 2001PhT....54c..94G. .
3. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.

The Amazing Universe, by Herbert Freidman. National Geographic Society, c1975.

வெளி இணைப்புகள்
---------------

* www.aps-pub.com proceedings பரணிடப்பட்டது 2007-08-16 at the வந்தவழி இயந்திரம்
* Herbert Friedman - A Biographical Memoir by Herbert Gursky 
[*தொடர்பிழந்த இணைப்பு*]
* BAAS Obituary, Herbert Friedman பரணிடப்பட்டது 2013-11-13 at the வந்தவழி இயந்திரம்
**எர்பியம் எக்சாபோரைடு** *(Erbium hexaboride)* என்பது ErB6 என்ற மூலக்கூற்று வாய்ப்பாடு கொண்டு புவியின் மேலோட்டில் காணப்படும் ஓர் அரிய எக்சா போரைடு சேர்மமாகும். இச்சேர்மம் கால்சியம் எக்சாபோரைடு படிகக் கட்டமைப்பைப் பெற்றுள்ளது.

எர்பியமும் போரானும் வினைபுரிவதால் உண்டாகும் அடிப்படைச் சேர்மங்களில் எர்பியம் எக்சாபோரைடும் ஒரு சேர்மமாகும். இலந்தனம் எக்சாபோரைடு, சமாரியம் எக்சாபோரைடு, சீரியம் எக்சாபோரைடு போன்ற பிற அரியமண் எக்சாபோரைடுகள் போன்ற படிகக் கட்டமைப்பை எர்பியம் எக்சாபோரைடும் பெற்றுள்ளது. அரியமண் எக்சாபோரைடுகளின் ஒத்த படிகக் கட்டமைப்பு பண்பினாலும், படிகத்திற்குள் எண்முக போரானின் வலிமையான இடைவினையாலும் இச்சேர்மங்கள் உயர் அணிக்கோவை பொருத்தங்களை வெளிப்படுத்துகின்றன. இதனால் படிகத்திற்குள் மற்றோர் அரியமண் உலோகத்தைப் பதிலீடு செய்து கலப்பு செய்ய வாய்ப்பு இருக்கிறது. சமீப காலம்வரை எர்பியம் எக்சாபோரைடு சேர்மம் நிலைத்தன்மை அற்றது என்று கருத்தியலாக நம்பப்பட்டு வந்தது. அரியமண் எக்சாபோரைடு சேர்மங்களை உருவாக்கும் மற்ற அரியமண் தனிமங்களின் அயனி ஆரத்தை ஒப்பிடுகையில் Er3+ நேர்மின் அயனியின் அயனி ஆரம் சிறியதாக இருப்பது இதற்கான காரணமாகக் கருதப்பட்டது. தற்போது இதற்கான காரணம் விளக்கப்பட்டுள்ளது. இருப்பினும், இப்போதைய புதிய நுண்ணளவு செயற்கை முறைமைகள், உயர்-தூய்மைமிக்க நிலையான எர்பியம் எக்சாபோரைடு நுண்கம்பிகளை உற்பத்தி செய்யும் திறன் இருப்பதாக நிரூபிக்கப்பட்டுள்ளது. வேதியியல் நீராவிப் படிவு முறையைப் பயன்படுத்தி உற்பத்தி செய்யப்படும் இந்த கம்பிகள் அணிக்கோவை மாறிலி மதிப்பு 4.1 Å இருப்பதாக அறியப்பட்டுள்ளன.

மேற்கோள்கள்
-----------

1. ↑  Samsonov, Grigorii (1965). *High-Temperature Compounds of Rare Earth Metals with Nonmetals*. New York: Consultants Bureau. .
2. ↑  Schmidt, P. H.; Joy, D. C. (1978). "Low Work Function Electron Emitter Hexaborides". *Journal of Vacuum Science and Technology* **15** (6): 1809–1810. doi:10.1116/1.569847. Bibcode: 1978JVST...15.1809S.
3. ↑  Tarascon, J. M.; Y. Isikawa; B. Chevalier; J. Etoumeau; P. Hagenmuller; M. Kasaya (1980). "Valence Transition of Samarium in Hexaboride Solid Solutions Sm1−*x*M*x*B6 (M = Yb2+, Sr2+, La3+, Y3+, Th4+)". *J. Phys. France* **41** (10): 1135–1140. doi:10.1051/jphys:0198000410100113500.
4. ↑  Mar, R. W. (1973). "Conditions for Formation of ErB6". *J. Am. Ceram. Soc.* **56** (5): 275–278. doi:10.1111/j.1151-2916.1973.tb12487.x.

| * பா
* உ
* தொ
 எர்பியம் சேர்மங்கள் |
| --- |
| 
* ErF3
* ErCl3
* ErBr3
* ErI3
* Er2O3
* Er(OH)3
* ErP
* Er2(SO4)3
* Er(NO3)3
* Er2(CO3)3
* Er(CH3COO)3
* ErB4
* ErB6

 |
**ஆர். எசு. முனிரத்தினம்** (Ravilla. S. Munirathinam) ஓர் தமிழக அரசியல்வாதியும், தமிழகத்தின் முன்னாள்  சட்டமன்ற உறுப்பினரும் ஆவார். இவர் 1977, 1980 மற்றும் 1984 ஆம் ஆண்டு நடந்த சட்டமன்றத் தேர்தல்களில் கும்மிடிப்பூண்டி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் கட்சி வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். .

இவர் ஆர். எம். கே பொறியியல் கல்லூரி, ஆர். எம். டி பொறியியல் கல்லூரி, ஆர். எம். கே பொறியியல் மற்றும் தொழில்நுட்பக் கல்லூரிகளின் நிறுவனரும் ஆவார். இந்நிறுவனத்தார் சென்னையை அடுத்த திருவேற்காடு பகுதியில் உள்ள ஆர். எம். கே பள்ளி என்னும் பெயரில் ஒரு பள்ளியைத் தொடங்கியுள்ளனர். நடுவண் இடைநிலைக் கல்வி வாரியத்தால் அங்கீகரிக்கப்பட்ட பள்ளி ஒன்றையும், சிறீ துர்காதேவி தொழில் நுட்பக் கல்லூரியையும் நடத்தி வருகின்றனர்.[]

மேற்கோள்கள்
-----------

1. ↑  "1977 Tamil Nadu Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2017-06-18 அன்று பார்க்கப்பட்டது.
2. ↑  "1980 Tamil Nadu Election Results, Election Commission of India" (PDF). 2018-07-13 அன்று மூலம் (PDF) பரணிடப்பட்டது. 2017-06-18 அன்று பார்க்கப்பட்டது.
3. ↑  "1984 Tamil Nadu Election Results, Election Commission of India" (PDF). 2018-11-13 அன்று மூலம் (PDF) பரணிடப்பட்டது. 2017-06-18 அன்று பார்க்கப்பட்டது.
**ஜே. எம். சாலி** (பிறப்பு: ஏப்ரல் 10 1939), சிங்கப்பூர் தமிழ் இஸ்லாமிய எழுத்தாளர். எரவாஞ்சேரியில் பிறந்த இவர் தற்போது யசும் தெருவில் வசித்துவருகின்றார்.2015ம் ஆண்டின் சிறந்த தென்கிழக்கு ஆசிய இலக்கிய விருது பெற்றவரும், சிங்கப்பூர் தொலைக்காட்சி செய்தி ஆசிரியரும், பன்னூலாசிரியரும், பத்திரிகையாளரும், பல்வேறு இதழ்களில் சிறுகதைகள், தொடர்கதைகள், கட்டுரைகளை எழுதியவரும், இஸ்லாமியத் தமிழிலக்கியக் கழகத்தின் வெளிநாட்டுத் தொடர்பாளருமாவார்.

எழுதிய நூல்கள்
--------------

* கனாக் கண்டேன் தோழி
* விலங்கு
* அலைகள் பேசுகின்றன
* தமிழகத்துத் தர்க்காக்கள்
* மாநபி கண்ட மருத்துவம்
* குத்துச் சண்டை வீரர் முகம்மது அலி
* புரூஸ்லி
* வெள்ளைக் கோடுகள்
* நோன்பு

உட்பட 40க்கும் மேற்பட்ட நூல்களை எழுதியுள்ளார்.

பெற்ற விருதுகளும் கௌரவங்களும்
-----------------------------

* தென்கிழக்கு ஆசிய இலக்கிய விருது 2015
* கண்ணன் சிறுவர் இதழ் நடத்திய நாவல் போட்டிப் பரிசு
* தமிழக அரசின் பரிசு (இருமுறை)
* காரைக்காலில் நடைபெற்ற 3ம் ஆண்டு இலக்கியப் பெருவிழாவில் பாராட்டு விருது

உசாத்துணை
---------

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
**கென்னத் அப்பெல்** (Kenneth Appel) (பிறப்பு அக்டோபர் 8, 1932 புரூக்லின், நியூ யார்க்) ஒரு கணித வல்லுனர். 1976 ஆம் ஆண்டில் உடன் பணியாளரான வூல்ஃப்காங் ஏக்கென் என்பவருடன் சேர்ந்து கணித உலகில் நீண்டகாலப் பிரச்சினையாக இருந்துவந்த நான்கு நிறத் தேற்றத்தை நிறுவினார். இதன் மூலம், எந்தவொரு இரு பரிமாண நிலப்படத்தையும், அருகில் உள்ள நாடுகள் ஒரே நிறத்தைக் கொண்டிராமல் நான்கு நிறங்களை மட்டுமே பயன்படுத்தி நிறந்தீட்ட முடியும் என நிறுவினர்.

கணினியின் உதவியில் பெருமளவுக்குத் தங்கியிருந்ததால், இந்த நிறுவல், தற்காலக் கணிதத்தின் மிகவும் சர்ச்சைக்கு உரிய ஒன்றாக அமைந்தது. கணிதச் சமூகத்தில் இதைப் பலரும் கண்டித்து விமரிசித்தனர். "ஒரு நல்ல கணித நிறுவல், கவிதை போன்றது. இது தொலைபேசி விபரத்திரட்டுப் போல இருக்கிறது" என்றும் சொல்லப்பட்டது. 1977 ஆம் ஆண்டில் அளித்த பேட்டியொன்றில், அப்பேலும், ஏக்கனும், தமது நிறுவல் நளினமானதாகவும், சுருக்கமானதாகவும், மனித மூளையினால் முழுமையாகப் புரிந்து கொள்ள முடியாதது என்றும் ஏற்றுக்கொண்டனர். எனினும், இந்த நிறுவல் கணினி தொடர்பில் கணிதவியலாளர்களுடைய மனப்பாங்கில் பெரிய மாற்றங்களை உருவாக்கும் தொடக்கமாக அமைந்தது.

அப்பெல் குயீன்ஸ் கல்லூரியிலும், மிச்சிகன் பல்கலைக் கழகத்திலும் கல்வி பயின்றார். பின்னர் அவர் பிரிசிங்டனில் உள்ள பாதுகாப்புப் பகுப்பாய்வு நிறுவனத்தில் ஆய்வுப் பணி புரிந்தபின், 1961 ஆம் ஆண்டில் உர்பானா-சம்பைனில் உள்ள இல்லினோயிசு பல்கலைக் கழகத்தில் இணைந்து கொண்டார். 1993 ஆம் ஆண்டிலிருந்து, 2002 ஆம் ஆண்டு வரை நியூ அம்சயரின் டர்கமில் உள்ள நியூ அம்சயர் பல்கலைக் கழகத்தில் கணிதத் துறைத் தலைவராகப் பணியாற்றினார். தற்போது ஓய்வு பெற்றுவிட்ட போதும், அவ்வப்போது அங்கே கற்பித்து வருகிறார்.
**ஆ. ராசா சொத்து குவிப்பு வழக்கு** என்பது திராவிட முன்னேற்றக் கழகத்தைச் சேர்ந்த, இந்திய அரசின் முன்னாள் தொலைத்தொடர்பு அமைச்சர் ஆ. ராசா, வருமானத்துக்குப் பொருந்தாத வகையில் ரூ. 27.92 கோடி அளவுக்கு சொத்துகள் சேர்த்ததாக தொடுக்கப்பட்ட வழக்காகும். இந்த குற்ற வழக்கினை சிபிஐ 20 ஆகஸ்டு 2015 அன்று தில்லி சிபிஐ சிறப்பு நீதிமன்றத்தில் பதிவு செய்தது. மேலும் இவ்வழக்கில் ராசாவின் மனைவி உட்பட 18 பேர்கள் மீதும் வழக்கு பதியப்பட்டது..ஏற்கனவே ஆ. ராசா மீது இரண்டாம் தலைமுறை அலைக்கற்றை முறைகேடு வழக்கில் விசாரணை நடந்து வருகிறது.

2 ஆம் தலைமுறை அலைவரிசை ("2ஜி' ஸ்பெக்ட்ரம்) தீர்ப்பு
---------------------------------------------------

இந்த வழக்கானது உச்சநீதி மன்ற மேற்பார்வையில் டெல்லியில் உள்ள நடுவண் புலனாய்வு செயலகத்தின் சிறப்பு நீதிமன்ற நீதிபதி ஓ.பி.சைனி விசாரித்து வந்தார்.

இந்த வழக்கின் தீர்ப்பானது திசம்பர் 21, 2017 அன்று தீர்ப்பு வழங்கப்பட்டது. இந்த வழக்கில் குற்றச்சாட்டுகளை நிரூபிக்க அரசு தரப்பு தவறிவிட்டதால் ஆ. ராசா, கனிமொழி, உள்ளிட்ட அனைவரையும் விடுதலை செய்து நீதிபதி ஓ.பி.சைனி தீர்ப்பு கூறினார்.

2015-ஆம் ஆண்டு சொத்து குவிப்பு வழக்கில்
---------------------------------------

முன்னாள் மத்திய தொலைத்தொடர்பு அமைச்சரும், தற்போதைய மக்களவை உறுப்பினருமான ஆ. ராசா மீது 2015ஆம் ஆண்டில் பதிவு செய்யப்பட்ட வழக்கில், ரூபாய் 5.53 கோடி வருமானத்திற்கு அதிகமாக சொத்து குவித்துள்ளதாக (ஆ. ராசாவின் அறியப்பட்ட வருமான ஆதாரங்களில் இருந்து 579 சதவீதம் அளவுக்கு சொத்துக்கள் இருப்பதாக சிபிஐ குற்றம் சாட்டியுள்ளது). மத்திய புலனாய்வுத் துறை 11 அக்டோபர் 2022 அன்று ஆ. ராசா உள்ளிட்ட ஐந்து பேர் மீது  சென்னை 
சிபிஐ நீதிமன்றத்தில் குற்றப்பத்திரிகை தாக்கல் செய்துள்ளது.
 ஆ. ராசா 10 சனவரி 2023 அன்று சென்னை சிபிஐ சிறப்பு நீதிமன்றத்தில் ஆஜராக 10 சனவரி 2023 அன்று நீதிமன்ற அழைப்பாணை விடுக்கப்பட்டது.

இதனனையும் காண்க
---------------

* இரண்டாம் தலைமுறை அலைக்கற்றை முறைகேடு

மேற்கோள்கள்
-----------

1. ↑   ஆ.ராசா மீது சொத்துக் குவிப்பு வழக்கு பதிவானது
2. ↑  ஆ.ராசா மீது சொத்துக் குவிப்பு வழக்கு; இருபது இடங்களில் சிபிஐ சோதனை
3. ↑   "2 ஜி தீர்ப்பு - வெடி சத்தத்தில் அதிர்ந்த அண்ணா அறிவாலயம்". விகடன் (21 திசம்பர் 2017)
4. ↑  ஆ. இராசா உள்ளிட்ட ஐந்து பேர் மீது சி பி ஐ குற்றப் பத்திரிகை தாக்கல்
5. ↑  CBI files charge sheet against A Raja in disproportionate assets case
6. ↑  சொத்து குவிப்பு வழக்கு : தி.மு.க. - எம்.பி. ராஜாவுக்கு 'சம்மன்'
7. ↑  CBI summons A Raja in disproportionate assets case

வெளி இணைப்புகள்
---------------

* சிபிஐ வழக்கில் உள்நோக்கம் உள்ளது: ஆ.ராசா விளக்கம்
**ஆரோன் ஸ்டான்போர்ட்** (பிறப்பு: டிசம்பர் 27, 1976) ஒரு அமெரிக்க நாட்டு நடிகர். இவர் எக்ஸ்-மென் 2, எக்ஸ்-மென் 3 போன்ற திரைப்படங்களில் நடித்ததன் மூலம் பரிசியமான நடிகர் ஆனார்.

ஆரம்பகால வாழ்க்கை
-----------------

ஸ்டான்போர்ட் டிசம்பர் 27, 1976ம் ஆண்டு வேச்த்போர்ட், மாசசூசெட்ஸ் அமெரிக்கா வில் பிறந்தார். இவர் ஜூடித்தின் மகன் ஆவார். இவர் ஒரு ஆங்கில பேராசிரியர். இவரது சகோதரர் டேவிட் ஒரு இசைக்கலைஞர்.

தொழில்
------

இவர் 2001ம் ஆண்டு திர்ட் வாட்ச் என்ற தொலைக்காட்சி தொடரின் மூலம் நடிப்பு துறைக்கு அறிமுகமானார், அதை தொடர்ந்து 2002ம் ஆண்டு தட்போலே என்ற திரைப்படத்தில் நடித்தார், 2003ம் ஆண்டு எக்ஸ்-மென் 2 என்ற சூப்பர் ஹீரோ திரைப்படத்தில் நடிக்க தொடங்கினார், 2006ம் ஆண்டு வந்த எக்ஸ்-மென் 3 மூன்றாம் பாகத்திலும் நடித்தார், இந்த திரைப்படங்களில் நடித்ததன் மூலம் பரிசியமான நடிகர் ஆனார். இவர் மேட் மென், ஃபியர் இட்செல்ப் உள்ளிட்ட தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது. இவர் தற்பொழுது நிகிதா என்ற தொலைக்காட்சி தொடரில் நடித்துகொண்டு இருகின்றார்.

வெளி இணைப்புகள்
---------------

|  |  |
| --- | --- |
| Search Wikimedia Commons | விக்கி ஊடக நடுவத்தில்:
 ***ஆரோன் ஸ்டான்போர்ட்***  (பகுப்பு) |

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் ஆரோன் ஸ்டான்போர்ட்
*ஜே. கே. கே. நடராஜா பொறியியல் மற்றும் தொழில்நுட்பக்கல்லூரி'* என்பது ஜே. கே. கே. ரங்கம்மாள் அறக்கட்டளையின் கீழ் செயல்படும் அண்ணா பல்கலைகழகத்தால் அங்கீகரிக்கப்பட்ட தமிழகத்தின் மிகச்சிறந்த தனியார் பொறியியல் கல்லூரி ஆகும்.

வரலாறு
------

ஜே. கே. கே. ரங்கம்மாள் அறக்கட்டளையானது 1969 ஆம் ஆண்டில் கொடைவள்ளல் திரு.ஜே. கே. கே. நடராஜா ஐயா அவர்களால் தோற்றுவிக்கப்பட்டது, பொறியியல், மருந்தக கல்லூரி, பல் மருத்துவகல்லூரி, செவிலியர் கல்லூரி, கலை மற்றும் அறிவியல் கல்லூரி, மேல்நிலை பள்ளி மற்றும் தொடக்கபள்ளி ஆகியவற்றை அவற்றின் கீழ் துவக்கப்பட்டு செம்மையாக நடத்தி வருகிறது.
ஜே. கே. கே. நடராஜா பொறியியல் மற்றும் தொழில்நுட்பக்கல்லூரியானது ஏஐசிடிஇ, புதுதில்லியின் அங்கீகாரமும், சென்னை அண்ணா பல்கலைகழக அங்கீகாரமும் அமையப்பெற்றுள்ளது.

படிப்புகள்
----------

**இளநிலை படிப்புகள்**

* B.E.[Computer Science & Engineering]
* B.E.[Electronics & Communication Engineering]
* B.E.[Electrical & Electronics Engineering]
* B.E.[Mechanical Engineering]
* B.TECH.[Information Technology]

**முதுநிலை படிப்புகள்**

* M.E [Computer Science & Engineering]
* Master of Business Administration

வெளிப்புற இணைப்புகள்
--------------------

* ஜே. கே. கே. நடராஜா பொறியியல் மற்றும் தொழில்நுட்பக்கல்லூரி
* 
*

அதிகாரபூர்வ இணையதளம்
--------------------

* ஜே. கே. கே. நடராஜா பொறியியல் மற்றும் தொழில்நுட்பக்கல்லூரி
**ரங்கசாமி ராமகிருஷ்ணன்** (26 மார்ச் 1946 - 7 சூலை 2019)  என்பவர் ஒரு இந்திய தொழிலதிபரும், தமிழ்நாட்டைச் சேர்ந்த மாநிலங்களவை உறுப்பினரும் ஆவார்.

வாழ்க்கை வரலாறு
---------------

இராமகிருஷ்ணன் வணிகவியலில் பட்டதாரியும், பொருளாதாரத்தில் முதுகலை பட்டம் பெற்றவருமாவார். பல்கலைக்கழகத்தில் முதலிடம் பெற்று தங்கப்பதக்கம் பெற்றார். 

இராமகிருஷ்ணன் 1965 ஆம் ஆண்டில் இந்தியன் எக்ஸ்பிரஸ் குழும செய்தித்தாள்களில் பணிக்கு சேர்ந்தார். அங்கு இவர் அதன் தலைமை நிர்வாகியாக உயர்ந்தார். 1974-75ல் சென்னையின் ஷெரீப்பாக நியமிக்கப்பட்ட இவர் பின்னர் 1980 இல் இந்திய நாடாளுமன்றத்தின் மேலவையான மாநிலங்களவைக்கு தேர்ந்தெடுக்கபட்டார். இவர் பொதுத்துறை நிறுவனங்களுக்கான நாடாளும்ற குழு, சீட்டு நிதிகளின் கூட்டுத் தேர்வுக் குழு போன்ற நாடாளுமன்றக் குழுக்களில் உறுப்பினராக இருந்தார். இரண்டு முறை இந்திய பத்திரிகைக் கவுன்சில் மற்றும் (மாநிலங்களவை) துணைத் தலைவராகவும் இருந்தார். 1985 இல் ஐக்கிய நாடுகள் சபையின் 40 வது பொதுச் சபையில் உரையாற்ற அழைக்கப்பட்டதன் பெருமையையும் இவர் பெற்றார். 

ஆர். ராமகிருஷ்ணன் டி. வி. எஸ். மோட்டார் கம்பனி லிமிடெட்டின் செயல்படுத்துநர் அல்லாத சுயாதீன இயக்குநராக இருந்தார். மேலும் டிவிஎஸ் நிதி மற்றும் சேவைகள் லிமிடெட்டின் இயக்குநராகவும், டிவிஎஸ் குழும நிறுவனங்களின் இயக்குநராகவும் பணியாற்றியுள்ளார். ராமகிருஷ்ணன் 2008 அக்டோபர் 31 முதல் 2015 திசம்பர் 25 வரை எண்ணூர் கோக் லிமிடெட் நிறுவனத்தின் கூடுதல் செயல்படுத்துநர் அல்லாத சுயாதீன இயக்குநராகவும் இருந்துள்ளார். 2005 செப்டம்பரில் நடைபெற்ற உலக காபி மாநாட்டிலும் இவர் இந்தியாவின் சார்பாக கலந்துகொண்டார். 

இவர் ராஜாஜி பொது அலுவல்கள் மற்றும் நிர்வாக நிறுவனத்தின் நிர்வாகக் குழு உறுப்பினராக இந்திய குடியரசு தலைவரால் நியமிக்கப்பட்டார், மேலும் சர் சி. பி. ராமசாமி ஐயர் கல்வி அறக்கட்டளையின் தலைவராகவும் இருந்துள்ளார். சென்னை குதிரைப்பந்தைய சங்கத்தின் தலைவராக இருந்த இவர் சென்னை குதிரைப்பந்தைய சங்கத்தின் குழுவில் பணியாற்றினார். ரோட்டரி சங்கத்தின் ரோட்டரி மாவட்ட 3230, ஆளுநராக (இந்த ரோட்டரி மாவட்டமானது தமிழ்நாட்டின் ஒசூர், சென்னை முதல் வேதாரண்யம் வரை நீண்டுள்ளது). இவர் ரோட்டரி சங்கத்தின் "Service Above Self" உட்பட பல விருதுகளைப் பெற்றவர்.

குறிப்புகள்
-----------

 

1. ↑  "Former AIADMK MP R. Ramakrishnan passes away". 7 July 2019 – www.thehindu.com வழியாக.
2. ↑  State wise list of Rajya Sabhya members பரணிடப்பட்டது 2009-04-19 at the வந்தவழி இயந்திரம்
3. ↑  "Rajya Sabha Members all terms".
4. ↑  "TVS Motor Company Ltd (TVSM.NS)". Reuters. 24 May 2018 அன்று பார்க்கப்பட்டது.
5. ↑
**புதைக்கப்பட்ட நிலவு** (*The Buried Moon*) அல்லது **இறந்த நிலவு** என்பது ஜோசப் ஜேக்கப்ஸ் என்பவரால் *மோர் இங்கிலிஷ் ஃபேரி டேல்ஸ்* என்பதில் சேர்க்கப்பட்ட ஒரு விசித்திரக் கதையாகும். இது சில மாறுபாடுகளைக் கொண்டுள்ளது, இது விசித்திரக் கதைகளுக்கு பொதுவானதை விட அதிகமான புராணங்களில் தோன்றும். இது அஞ்சோல்ம் பள்ளத்தாக்கில் உள்ள நார்த் லிங்கன்ஷயர் கார்ஸில் இருந்து திருமதி பால்ஃபோரால் சேகரிக்கப்பட்டது. அதன் அசாதாரண குணாதிசயங்கள் அதன் தோற்றம் ஒரு விசித்திரக் கதை என்று பலர் சந்தேகிக்கின்றனர். இருப்பினும், திருமதி பால்ஃபோர் தனது குறிப்புகளை வெளியிட்டபோது, they were generally found reliable. அவை பொதுவாக நம்பகமானதாகக் காணப்பட்டன.  இந்த கதை சந்திர வழிபாட்டின் ஒரு வடிவத்திற்கு சான்றாக இருக்கலாம்.

கதைச் சுருக்கம்
---------------

ஒரு காலத்தில், கார்லாண்ட் சதுப்பு நிலங்களால் நிறைந்திருந்தது. சந்திரன் தோன்றும் போது, பகலில் நடப்பது போல் பாதுகாப்பாக இருந்தது. ஆனால் சந்திரன் தோன்றாத பிற சமயங்களில் போகிகள் போன்ற தீய விஷயங்கள் வெளியே வந்து விடும்.

இதையறிந்த சந்திரன், மஞ்சள் தலைமுடியில் ஒரு கருப்பு அங்கியை போர்த்திக்கொண்டு வெளியே வந்தாள். அவள் ஒரு குளக்கரை அருகே வரும்போது ஒரு இறந்து போனமரம் அவளைத் தடுத்து குளத்தில் தள்ளியது. ஒரு மனிதன் குளத்தில் விழுவதைக் கண்டு, குளத்திலிருந்து அவனை வெளியேற்றப் போராடினாள். அவளது ஒளி மனிதனைப் பாதுகாப்பாகச் செல்ல உதவினாலும் தீய உயிரினங்கள் இருளில் இருந்து வெளியே வந்து, அவளை ஒரு பெரிய கல்லின் கீழ் சிக்க வைத்தது..

இதனால் சந்திரன் உதிப்பதை நிறுத்தியது, சந்திரனால் காப்பாற்றப்பட்ட மனிதன் தான் பார்த்ததைச் சொல்லும் வரை, என்ன நடந்தது என்று தெரியாமல் மக்கள் ஆச்சரியப்படுகிறார்கள். இதைக் கண்டுபிடிக்க ஒரு புத்திசாலி பெண், சவப்பெட்டி, ஒரு மெழுகுவர்த்தி மற்றும் ஒரு இறந்த மரம் ஆகியவற்றை சந்திரன் இருக்கும் சதுப்பு நிலத்திற்குள் அனுப்புகிறாள். அவர்கள் அவள் சொன்னபடியே செய்து, சந்திரனை விடுவிக்கின்றனர். பிறகு சந்திரன் வேறு எப்போதும் இல்லாததை விட பிரகாசமாக பிரகாசித்தது. மேலும் தீய விஷயங்கள் அங்கிருந்து துரத்தப்பட்டன.

நவீன தழுவல்கள்
--------------

* சார்லஸ் டி லிண்ட் இதை "தி மூன் இஸ் ட்ரோனிங் வைல் ஐ ஸ்லீப்" என்ற தலைப்பில் எழுதினார்.
* *வெப்காமிக் நோ ரெஸ்ட் ஃபார் தி விகெட்* கதையின் பல கூறுகளை கதையின் நிகழ்வுகளாகப் பயன்படுத்துகிறது. காணாமல் போன ஒரு முக்கிய கதாபாத்திரம்.
* பிரெஞ்சு பவர் மெட்டல் இசைக்குழுவான வைல்ட்பாத் அவர்களின் இசைத்தொகுப்பான அண்டர்னீத்தில் கதையின் இசை தழுவலை செய்தது. இந்த பாடலுக்கான இசை வீடியோ, பர்ட் மூன் 2012 இல் வெளியிடப்பட்டது.

சான்றுகள்
---------

1. ↑  Jacobs, Joseph. *More English Fairy Tales*, "The Buried Moon"
2. ↑  Balfour, M. C. (June 1891). "Legends Of The Cars". *Folk-Lore* Vol II, No II, pp. 157-165
3. ↑  Katharine Briggs, *An Encyclopedia of Fairies*, "The Dead Moon" (Pantheon Books, 1976) p. 91. ISBN 0-394-73467-X
4. ↑  Katharine Briggs, *An Encyclopedia of Fairies*, "The Dead Moon" (Pantheon Books, 1976) p. 91. ISBN 0-394-73467-X
5. ↑  Briggs, K. M. *The Fairies in English Tradition and Literature*, University of Chicago Press, London, 1967, p. 45.
6. ↑  wildpathprod. (2012, December 26). WILDPATH - Buried Moon - Official Video. YouTube.
அசர்பெய்சான் நாட்டின் கோபுஸ்தான் மாகாணத்தில் புதைசேற்று எரிமலைகள்
**புதைசேற்று எரிமலை** (*mud volcano* or *mud dome*) என்பது பூமிக்கடியிலிருந்து வெளிப்படும் திரவங்கள் மற்றும் வாயுக்களால் ஆனது. புதைசேற்று எரிமலைகள் பல்வேறு 
நிலவியல் வழிமுறைகளால் உண்டாகின்றன. சாதாரண எரிமலைகளில் வெளிப்படும் கடும் வெப்பநிலையை விட மிகக்குறைவாகவே புதைச்சேற்று எரிமலைகளில் காணப்படுகிறது.

புதைச்சேற்று எரிமலைகளில் காணப்படும் வாயுக்களில் மீத்தேன் வாயு மற்றும் கரியமிலவாயுவும்; திரவங்களில் உப்பு மற்றும் அமிலங்களும் அதிகம் காணப்படுகிறது.

எரிமலைகள் அளவிற்கு தீக்குழம்புகளை வெளிப்படுத்தாவிட்டாலும், சில நேரங்களில் வெறும் தீயை மட்டும் புதைசேற்று எரிமலைகள் வெளிப்படுத்துகின்றன. அக்டோபர், 2001-இல் அசர்பெய்சான் நாட்டு புதைசேற்று எரிமலை தீயை மட்டும் கக்கியது.

இந்தியாவில்
-----------

அந்தமான் - பரட்டாங்கு தீவில் புதைசேற்று எரிமலை
இந்தியாவில் அந்தமானில் உள்ள பரட்டாங்கு தீவில் புதைச்சேற்று எரிமலை ஒன்று காணப்படுகிறது. இப்புதைசேற்று எரிமலையில் ஒரு நிமிடத்திற்கு ஒரு முறை நிலத்தடியிலிருது மிக மிகச் சிறிய அளவில் சேற்றுடன் திரவங்களும் வாயுக்களும் வெளிப்படுகிறது.

மேற்கோள்கள்
-----------

1. ↑   Mud Volcanoes]
2. ↑  Azeri mud volcano flares

வெளி இணைப்புகள்
---------------

* Cold water mud volcanoes created by artesian pressure in Minnesota's Nemadji River basin பரணிடப்பட்டது 2007-09-29 at the வந்தவழி இயந்திரம்
* Bulletin Of Mud Volcanology பரணிடப்பட்டது 2006-10-30 at the வந்தவழி இயந்திரம் Azerbaijan Academy Of Sciences (in English)
* Gaia's Breath—Methane and the Future of Natural Gas பரணிடப்பட்டது 2009-02-12 at the வந்தவழி இயந்திரம் - USGS, June 2003
* Azeri mud volcano flares - October 29, 2001, BBC report
* Redondo Beach mud volcano with methane hydrate deposits
* Hydrocarbons Associated with Fluid Venting Process in Monterey Bay, California
* Hydrothermal Activity and Carbon-Dioxide Discharge at Shrub and Upper Klawasi Mud Volcanoes, Wrangell Mountains, Alaska - U.S. Geological Survey Water-Resources Investigations Report 00-4207
* Mud Volcano Eruption at Baratang, Middle Andamans பரணிடப்பட்டது 2005-07-28 at the வந்தவழி இயந்திரம்
**ஜே.கே.எஸ்** என்பவர் ஒரு இந்திய திரைப்பட இயக்குனர் ஆவார். இவர் குறிப்பாக கன்னடம், தமிழ், தெலுங்கு மொழி படங்களில் பணியாற்றியுள்ளார். கன்னட படங்களில் தனது தொழில் வாழ்க்கையைத் தொடங்கிய பிறகு, ஜே.கே.எஸ் *கரையோரம்* (2015) என்ற பன்மொழித் திரைப்படத்தை உருவாக்கினார், அது இவரது இரண்டாவது திரைப்படமாக ஆனது.

தொழில்
------

ஜெகதிஷ் குமார் என்ற இயற்பெயரைக் கொண்ட இவர் ஜே. கே. என்ற திரை பெயரில் *சத்ரு* என்ற படத்தின் வழியாக இயக்குநராக அறிமுகமானார். அப்படமானது சராசரி வெற்றியை ஈட்டியது. அடுத்து ஸ்ரீநகர் கிட்டி மற்றும் திஷா பாண்டே ஆகியோருடன் *சுப்பிரமணி* என்ற படத்தின் பணியைத் தொடங்கினார். அதே நேரத்தில் இவர் தனது பெயரை ஜே.கே.எஸ் என மாற்றிக்கொண்டார்.  கன்னடம், தமிழ் மற்றும் தெலுங்கு மொழிகளில் ஒரு மும்மொழி படமாகத் தயாரிக்கப்பட்ட *கரையோரம்* (2015) என்ற திகில் பரபரப்பூட்டும் திரைப்படத்தை ஜே.கே.எஸ் இயக்கத் தொடங்கியதால் *சுனில் சுப்பிரமணி டைரக்டர்* படத்தின் தயாரிப்பு பணிகள் நிறுத்தப்பட்டன.   நிகேஷா படேல் மற்றும் இனியா ஆகியோர் முக்கிய வேடங்களில் நடித்தனர். கன்னட பதிப்பு 2015 நவம்பரில் கலவையான விமர்சனங்களுடன் வெளியானது. அதே நேரத்தில் தமிழ் பதிப்பு 2016 சனவரியில் வெளியிடப்பட்டது.

திரைப்படவியல்
-------------

| ஆண்டு | படம் | மொழி | குறிப்புகள் |
| --- | --- | --- | --- |
| 2013 | *சத்ரு* | கன்னடம் |  |
| 2015 | *அலோன்* | கன்னடம் |  |
| 2016 | *கரையோரம்* | தமிழ் |  |
| 2016 | *லீலா* | தெலுங்கு | படப்பிடிப்பில் |
| 2016 | *சுப்பிரமணி* | கன்னடம் | படப்பிடிப்பில் |

குறிப்புகள்
-----------

1. ↑  MOVIEBUZZ (2015-04-07). "Simran replaces Sunil Shetty in 'Alone'". *sify.com*. 2015-04-07 அன்று மூலம் பரணிடப்பட்டது.
2. 1 2  Joy (2014-09-04). "Nikesha's next is a horror thriller - Times of India". *தி டைம்ஸ் ஆஃப் இந்தியா*. .
3. ↑  "A silent climax in the offing". *Bangalore Mirror*. 2014-11-30. .
**அந்தமான் மற்றும் நிக்கோபார் தீவுகள் காடு மற்றும் தோட்ட வளர்ச்சிக் கழகம்** (*Andaman and Nicobar Islands Forest and Plantation Development Corporation*) அந்தமான் மற்றும் நிக்கோபார் தீவுகளில் இந்திய அரசாங்கம் நிறுவிய ஒரு பொதுத்துறை நிறுவனமாகும்.  இந்தியாவில் அந்தமான் மற்றும் நிக்கோபார் ஒன்றியப் பிரதேசங்களில் வன வளங்களை ஏற்படுத்தி இக்கழகம் நிர்வகிக்கிறது.

வரலாறு
------

அரசுக்கு சொந்தமான இந்நிறுவனம்  1977 ஆம் ஆண்டில் நிறுவப்பட்டது.. இதன் தலைமையகம் போர்ட் பிளேயரில் இருந்தது. இந்த தீவுகளின் பொருளாதாரம் வெப்பமண்டல மழைக்காடுகள் சார்ந்த தொழில்களின் வளர்ச்சியைச் சார்ந்து இருந்ததாகக் கருதப்பட்டது. 

அந்தமான் மற்றும் நிக்கோபார் தீவுகள் காடு மற்றும் தோட்ட வளர்ச்சிக் கழகம் முதன்மையாக காடுகளின் அறுவடை மற்றும் மீளுருவாக்கம் ஆகியவற்றில் ஈடுபட்டது. மரம் வெட்டும் தொழில் நிலையான மகசூல் கொள்கைகளை அடிப்படையாகக் கொண்டிருந்தது. மேலும் தீவின் மழைக்காடு சுற்றுச்சூழலுக்கு இடையூறுகளைக் குறைப்பதையும், பாதுகாப்பான தங்குமிடங்களுக்கான இயற்கை மீளுருவாக்கம் நுட்பத்தையும் இவ்வமைப்பு பயன்படுத்துகிறது.

அந்தமான் தீவுகளில் உள்ள சிவப்பு எண்ணெய் பனை மற்றும் ரப்பர் தோட்டங்களையும் நிர்வகித்து வந்தது. 

2001 ஆம் ஆண்டு முதல் அந்தமான் மற்றும் நிக்கோபார் தீவுகள் காடு மற்றும் தோட்ட வளர்ச்சிக் கழகம் ஒட்டுமொத்த நட்டத்தில் இயங்கும் நிறுவனமாக இருந்தது.  இதனால் ஊழியர்களுக்கு சம்பளம் வழங்க முடியாத நிலை ஏற்பட்டது. 

2017 ஆம் ஆண்டு ஆகத்து மாதத்தில் ,அந்தமான் மற்றும் நிக்கோபார் தீவுகள் காடு மற்றும் தோட்ட மேம்பாட்டுக் கழகத்தை மூடுவதற்கு சுற்றுச்சூழல், வனம் மற்றும் காலநிலை மாற்ற அமைச்சகத்திற்கு இந்திய அமைச்சரவை இறுதி ஒப்புதல் அளித்தது.

மேற்கோள்கள்
-----------

1. 1 2 3 4 5 6  IndianForester.co: Andaman & Nicobar Islands Forest and Plantation Development Corporation
2. ↑  "Memorandum of Association பரணிடப்பட்டது சனவரி 25, 2008 at the வந்தவழி இயந்திரம். Department of Environment and Forestry. Government of India.
3. 1 2 3  Business-standard.com: "Cabinet approves closure of Andaman & Nicobar Islands Forest and Plantation Development Corporation Limited (ANIFPDCL), Port Blair"; 18 August 2017.
10ஆவது மதுரை புத்தகத் திருவிழா, 2015
35வது சென்னை புத்தகத் திருவிழா
**புத்தகத் திருவிழா** அல்லது **புத்தக் கண்காட்சி**, என்பது பொது மக்களிடையே புத்தகங்களை வாசிக்கும் பழக்கம் அதிகரிக்கவும், புத்தக பதிப்பாளர்கள் மற்றும் விற்பனையாளர்களின் அமைப்பான தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம், தமிழ்நாட்டின் முக்கிய நகரங்களில் ஆண்டு தோறும் நூற்றுக்கும் அதிகமான அரங்குகள் கொண்ட புத்தகத் திருவிழா கண்காட்சி பத்து நாட்கள் நடத்துகிறது. புத்தகத் திருவிழாவில் விற்பனை செய்யப்படும் நூல்களுக்கு விற்பனை விலையில் குறைந்த பட்சம் பத்து விழுக்காடு தள்ளுபடி வழங்குகிறது.

கருத்தரங்கம்
------------

இக்கண்காட்சியில் மாலை 5. 30 மணி முதல் சிறப்பு எழுத்தாளர்கள் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் உள்ளிட்ட கலை நிகழ்ச்சிகள் போன்றவையும் இடம் பெறுகின்றன.

வரலாறு
------

1977இல் சென்னை மதரசா-இ-ஆசாம் பள்ளியில் முதல் நான்கு புத்தகக் காட்சிகள் நடத்தப்பட்ட பிறகு, 1981-ஆம் ஆண்டு இராயப்பேட்டை, சென்னை - இல் இருந்த ஒய்.எம்.சி.ஏ. மைதானத்தில் நடத்தப்பட்டது. சென்னை புத்தகக் காட்சியின் பெருவெற்றியின் காரணத்தினால், உதகமண்டலம், பாண்டிச்சேரி, மதுரை, திருப்பூர், நெய்வேலி, நாகர்கோயில், காரைக்குடி மற்றும் திருச்சிராப்பள்ளி ஆகிய இடங்களிலும் "தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கத்தால்" புத்தகக் காட்சிகள் ஆரம்பிக்கப்பட்டன.

இதனையும் காண்க
--------------

* சென்னை புத்தகக் காட்சி
* மதுரை புத்தகத் திருவிழா
* ஈரோடு புத்தகத் திருவிழா

மேற்கோள்கள்
-----------

1. ↑
2. ↑  மதுரையில் புத்தகத் திருவிழா இன்று துவக்கம்:250 அரங்கங்கள்; 7 செப்டம்பர் வரை நடக்கிறது
3. ↑  மதுரையில் புத்தகத் திருவிழா தொடக்கம்
Historic site in பஞ்சாப், பாக்கித்தான்வார்ப்புரு:SHORTDESC:Historic site in பஞ்சாப், பாக்கித்தான்
**இலாலா ருக் கல்லறை** (Tomb of Lala Rukh) என்பது பாக்கித்தானின் ஹசன் அப்தாலில் உள்ள ஒரு வரலாற்று கல்லறை ஆகும். இது பாரம்பரியமாக முகலாய பேரரசர் அக்பரின் மகள் இளவரசி லாலா ருக் என்பவரின் கல்லறை எனக் கூறப்படுகிறது.  ஆனாலும் யார் இங்கு அடக்கம் செய்யப்பட்டார்கள் என்பது தெரியவில்லை.

இடம்
----

பாக்கித்தானின் இன்றைய பஞ்சாபில், அட்டோக் மாவட்டத்தின் ஹசன் அப்தாலில் இஸ்லாம் ஷாஹீத் சாலையில் இந்த கல்லறை அமைந்துள்ளது. இந்த கல்லறை குருத்வாரா பஞ்சா சாஹிப் மற்றும் ஹக்கீம்களின் கல்லறைக்களுக்கு எதிரே உள்ளது.

விளக்கங்கள்
-----------

கல்லறையின் விளக்கங்களை *வில்லியம் மூர்கிராஃப்ட், சார்லஸ் வான் ஹெகல், அலெக்சாண்டர் பர்ன்ஸ், ஜார்ஜ் எல்பின்ஸ்டோன் டால்ரிம்பிள் மற்றும் ஆலன் கன்னிங்ஹாம்* ஆகியோரின் பயண நூல்களில் காணலாம்.

குறிப்புகள்
-----------

1. ↑   *E.J. Brill's First Encyclopedia of Islam 1913-1936*. 1987. பக். 278–.
2. ↑  "Archaeoilogical & Historical Sites". tourism.gov.pk. 4 July 2014 அன்று மூலம் பரணிடப்பட்டது. 4 July 2014 அன்று பார்க்கப்பட்டது.
3. ↑  "The tomb where a princess lies". Dawn. 31 August 2014.. பார்த்த நாள்: 12 September 2017.
அந்தமான் நிக்கோபார் தீவுகள் இந்தியாவின் ஒரு பகுதியாகும். இப்பகுதியின் நாட்டுப்புற மரபுகளில் மோகென் என்ற பழங்குடியின கடற்பயணிகளின் பல்வேறு வகையான சடங்குகள் மற்றும் பழங்குடி நடனம் ஆகியவை அடங்கும்.

அந்தமான் மற்றும் நிக்கோபார் கலாச்சாரம், தீவில் குடியேறியவர்களின் பூர்வீக கலாச்சாரங்களின் கலவையையும், இந்திய நிலப்பரப்பில் இருந்து தீவில் ஆரம்பகாலத்தில் குடியேறியவர்களின் சந்ததியினரால் கொண்டு வரப்பட்ட ஒரு முக்கிய கலாச்சாரத்தையும் காட்டுகிறது. புலம்பெயர்ந்தோர் அந்தமான் மற்றும் நிக்கோபார் தீவுகளின் கலாச்சாரத்திற்கும் பங்களித்தனர். அந்தமான் மற்றும் நிக்கோபார் கலாச்சாரத்தின் மிகப்பெரிய அம்சம் இந்த இரண்டு கலாச்சார வாழ்க்கையின் அமைதியான சகவாழ்வு ஆகும்.

நிகோபரி நடனம்

அந்தமான் மற்றும் நிக்கோபார் பழங்குடியினரின் கலாச்சார வடிவங்கள்
--------------------------------------------------------------

அந்தமான் மற்றும் நிக்கோபார் கலாச்சாரத்தின் மிகவும் தனித்துவமான அம்சம் தீவுகளின் பழங்குடி மக்களின் கலாச்சாரம் ஆகும். அந்தமான் மற்றும் நிக்கோபார் தீவுவாசிகளை இரண்டு பெரிய குழுக்களாக பிரிக்கலாம். அந்தமானின் முக்கிய இனக்குழுக்கள் அந்தமானீசு, ஓங்கே, சாரவா மற்றும் சென்டினலீசு. நிக்கோபார் பழங்குடியினரின் முக்கிய குழுக்கள் நிக்கோபரி (நிகோபரீசு) மற்றும் சோம்பென். தீவுவாசிகள் துர்கா பூசை, பொங்கல், பங்குனி உத்திரம், ஓணம், மகாசிவராத்திரி, சனமாசுடமி, கோலி, தீபாவளி, கிறிசுதுமசு மற்றும் புனித வெள்ளி போன்ற பெரும்பாலான இந்திய பண்டிகைகளை நடனம் மற்றும் இசையுடன் கொண்டாடுகிறார்கள். நிக்கோபரி நடனம் அந்தமான் மற்றும் நிக்கோபார் மக்களின் பாரம்பரிய நடனமாகும். பொதுவாக **பன்றித் திருவிழா** என்று அழைக்கப்படும் ஓசுவரி விழாவின் போது இதைக் காணலாம். அந்தமானியர்கள் தங்கள் பாரம்பரிய இசையை விரும்புகிறார்கள். நடனக் கலைஞர்கள் ஓங்கே பழங்குடியினரின் இசை மற்றும் பாடலுக்கு அழகாக நகர்கிறார்கள்.

இந்த பழங்குடியினர் அனைவரும் அந்தமான் மற்றும் நிக்கோபார் தீவுகளில் தங்கள் பூர்வீக கலாச்சாரத்தை தொடர்ந்துள்ளனர், இன்னும், தொடர்ந்து செய்கின்றனர். இந்த பழங்குடியினரின் ஒப்பீட்டளவில் தனிமைப்படுத்தப்பட்டிருப்பது அந்தமான் மற்றும் நிக்கோபார் கலாச்சாரத்தின் இந்த நீரோடைகளைப் பாதுகாக்க உதவியது.
அந்தமான் நிக்கோபார் தீவுகளின் வரைபடம்
**அந்தமான் தமிழர்கள்** (*Andaman Tamils*) என்போர், அந்தமான் மற்றும் நிகோபார் தீவுகளில் தமிழ் பேசும் மக்கள் ஆவாா்கள். இவா்கள் பொதுவாக மதராசி (மதறாஸ், தமிழ் நாட்டின் முன்னாள் பெயர்) என அழைக்கப்படுகிறார்கள். 

இத்தமிழர்களில் மூன்று பிாிவினா்  உள்ளனா். முதல் பிாிவினா்  தமிழ்நாட்டிலிருந்து வாழ்வாதாரத்தைத் தேடி குடியேறியவர்கள். இவா்கள் அனைத்து தீவுகளிலும் மனிதர்கள் குடியேறிய பகுதியில்  காணப்படுகின்றனர். இரண்டாவது பிாிவினா், அன்றைய பர்மாவில் இராணுவ ஆட்சிக்கு பின்னர் மியன்மாரில் இருந்து இங்குவந்து குடியேறிய தமிழ் பேசும் மக்களாவர். மூன்றாவது பிாிவினா், இலங்கையில் வாழ்ந்த தமிழ் பேசும் மக்கள் அந்த நாட்டின் இனவாத மோதல்களுக்குப் பின்னர் அங்கிருந்து புலம்பெயர்ந்து, அந்தமான் வந்து குடியேறியவர்கள். முதலாவது பிாிவின் மக்கள்தொகை மிகப்பெரியது. மேலும் இடப்பெயா்வு தொடர்வதால், இப்பிரிவின் மக்கள் தொகையும் அதிகரிக்கிறது. இப்பிரிவினர் தமிழ் மொழியில் பேசுகிறார்கள், எழுத்துக்களில் தமிழ் குறியீட்டைப் பயன்படுத்துகிறார்கள். தமிழா்களைத் தவிர மற்றவா்களிடம் ஒருவிதமான இந்தி மொழியில் பேசுகின்றனர். இம் மொழி ’அந்தமான் இந்தி’ என்று அழைக்கப்படுகிறது. கல்வி பயின்ற தமிழர்கள் ஆங்கிலத்திலும் பேசுகின்றனர். அவர்களில் பெரும்பாலோர் "உள்ளூர்" வாசிகள். அந்தமான் நிகோபார் தீவுகளில் சுமார் 100,000 தமிழர்கள் உள்ளனர்.

சோழப் பேரரசு
------------

800 முதல் 1200 வரை, சோழ வம்சம் ஒரு பேரரசை உருவாக்கியது, இது தென்கிழக்கு இந்திய தீபகற்பற்பத்திலிருந்து மலேசியா  வரை பரந்து விாிந்து இருந்தது. முதலாம் ராஜேந்திர சோழன் (கிபி 1014 - 1042 ) அந்தமான் மற்றும் நிக்கோபார் தீவுகளைக் கைப்பற்றி, அங்கு ஸ்ரீ விசய சாம்ராஜ்யத்திற்கு (இந்தோனேசியாவில் சுமத்ரா தீவில் அமைந்த இந்து-மலாய் பேரரசு) எதிரான ஒரு கடற்படைப் பயணத்தைத் தொடங்குவதற்கு ஒரு உத்தியாக கடற்படைத் தளத்தை அமைத்தார்.[]

மேற்கோள்கள்
-----------

1. ↑  Woodbridge Bingham; Hilary Conroy; Frank William Iklé (1964). *A History of Asia*. Allyn and Bacon.. "*... Maldives, Nicobar, and Andaman islands all were brought under the sway of its navy. In the Tamil peninsula itself Chola subdued the kingdoms of Pandya ...*"

* இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "Andaman Islands". *பிரித்தானிக்கா கலைக்களஞ்சியம்* (11th). (1911). Cambridge University Press.
* History & Culture. The Andaman Islands with destination quide
* India Home Department. The Andaman Islands: with notes on Barren Island. C.B. Lewis, Baptist Mission Press, 1859 read online or download

வெளி இணைப்புகள்
---------------

* Official Andaman and Nicobar Tourism Website
* Andaman District (official site)
அந்தமானிய ஆண்கள், ஆண்டு,1875
அந்தமானியப் பழங்குடிப் பெண்கள், 1876
வில்-அம்புகளுடன் மீன்களை வேட்டையாடும் அந்தமானியப் பழங்குடி மக்கள்
**அந்தமானியப் பழங்குடிகள்** (Andamanese people) வங்காள விரிகுடாவில் அமைந்துள்ள இந்தியாவின் அந்தமான் தீவுகளில் காலம் காலமாக வாழும் பழங்குடி மக்கள் ஆவர். இவர்கள் வெளி உலகத்துடன் தொடர்பற்ற மக்கள் ஆவர்.
ஏறத்தாழ 26,000 ஆண்டுகளுக்கு முன்னர், ஆப்பிரிக்காவிலிருந்து அந்தமான் தீவுகளில் குடியேறிய குள்ளமான அந்தமானியப் பழங்குடிகள் தென்கிழக்காசியாவின் நெகிரிட்டோ இன மக்களைப் போன்று தோற்றமளிக்கின்றனர்.
அந்தமானியப் பழங்குடி மக்கள் கூட்டாக வாழும் இயல்பினர். உணவிற்கு மீன்கள் மற்றும் விலங்குகளை வேட்டையாடியும், காய், கனிகளை பறித்தும், கிழங்கு மற்றும் அரிய வேர்களையும் தோண்டித் தின்பர்.

18-ஆம் நூற்றாண்டின் இறுதியில் அந்தமானியப் பழங்குடி மக்களின் எண்ணிக்கை 7,000 எனக் கணக்கிட்டுள்ளனர். மானிடவியலாளர்கள், அந்தமானியப் பழங்குடி மக்களை அவர்களின் வேறுபட்ட பண்பாடு, நாகரீகம், அணியும் சின்னங்கள், பேசும் மொழிகளை வைத்து ஐந்து பிரிவாக பிரித்துள்ளனர். அவர்களில் முக்கியமானவர்கள் பெரிய அந்தமானியப் பழங்குடி மக்கள் ஆவர்.
நோய்த் தொற்று காரணமாக இவர்களின் மக்கள் தொகை குன்றி, தற்போது 400 முதல் 500 பேர் மட்டுமே உள்ளனர்.

அந்தமானியப் பழங்குடி மக்களை இந்திய அரசு பட்டியல் பழங்குடி மக்கள் பிரிவில் சேர்த்துள்ளனர்.

தொடர்புடைய இனக்குழுக்கள்
------------------------

* ஜாரவா பழங்குடியினர்
* ஒன்கே மக்கள்
* செண்டினல் மக்கள்

மேற்கோள்கள்
-----------

1. ↑  "The Andamanese by George Weber". 2013-10-20 அன்று மூலதளத்திலிருந்து பரணிடப்பட்டது எடுக்கப்பட்டது. 2013-10-20 அன்று பார்க்கப்பட்டது.
2. ↑  "Logging into the proxy: NetID (Rutgers University Libraries)". *content.ebscohost.com.proxy.libraries.rutgers.edu*. 2015-10-29 அன்று பார்க்கப்பட்டது.
3. ↑  "List of notified Scheduled Tribes" (PDF). Census India. p. 27. 15 December 2013 அன்று பார்க்கப்பட்டது.

வெளி இணைப்புகள்
---------------

* News by Survival International
[*தொடர்பிழந்த இணைப்பு*]
* Videos by Survival International-காணொளி பரணிடப்பட்டது 2007-09-27 at the வந்தவழி இயந்திரம்
**அனுராதபுரம் குமாரகணத்துப் பேரூரார் கல்வெட்டுக்கள்** என்பது, அனுராதபுரத்தில் பழங்காலச் சிவாலய அழிபாடுகளிடையே கண்டெடுக்கப்பட்ட இரண்டு தமிழ்க் கல்வெட்டுக்களைக் குறிக்கும். 1983ல் இடம்பெற்ற அகழ்வாய்வுகளின்போது கண்டுபிடிக்கப்பட்ட இக்கல்வெட்டுக்கள் இரண்டும் ஒரே கல்லில் எழுதப்பட்டுள்ளன. இது கண்டுபிடிக்கப்பட்ட காலத்தில், தமிழகத்தின் புகழ்பெற்ற கல்வெட்டியலாலர்களில் ஒருவரான கிருஷ்ண சாஸ்திரி, இலங்கைத் தொல்லியல் திணைக்களத்தின் வேண்டுகோளின்படி இக்கல்வெட்டுக்களை வாசித்தார். இது தென்னிந்திய சாசனங்கள் என்னும் தொகுப்பின் நான்காம் தொகுதியில் படங்களுடன் வெளியிடப்பட்டது.

இக்கல்வெட்டுக்கள் இரண்டும் ஒரேமாதிரியானவை. ஒரு கோயிலுக்கு வழங்கப்பட்ட தானங்களைக் குறிப்பிடுவன. இத்தானங்கள் ஒவ்வொன்றும் 30 ஈழக்காசுகள் பெறுமதியானவை என்பதுடன் "முதல் கெடாமல்" ஒரு திருவமுது வழங்குவதற்கும், ஒரு நந்தா விளக்கு ஏற்றுவதற்குமானவை. இத்தானங்களைக் கோயிலின் சார்பில் பெற்றுக்கொண்ட குமாரகணத்துப் பேரூரார் என்னும் குழுவினர் சார்பில் இக்கல்வெட்டுக்கள் பொறிக்கப்பட்டுள்ளன. இக்குமாரகணத்துப் பேரூரார் என்பவர்கள் இக்கோயிலின் நிர்வாகத்துக்குப் பொறுப்பானவர்கள் எனக் கருதப்படுகிறது. இவர்கள் குமாரகணம் எனப்படும் வணிகர் குழுவினரால் நிறுவப்பட்ட பேரூர் ஒன்றைச் சேர்ந்தவர்களாக இருக்கலாம் என்றும், அத்தகைய பேரூர் அனுராதப்புரப் பகுதியில் இருந்திருக்கலாம் எனப் பத்மநாதன் கருதுகிறார்.

காலம்
-----

இவ்விரு கல்வெட்டுக்களிலும் கோச்சிரிசங்கபோதி மாராயர் என்னும் அரசனின் பெயர் குறிப்பிடப்பட்டுள்ளது. இப்பெயரைக் கோ சிரிசங்கபோதி மாராயர் எனப் பிரித்த பத்மநாதன், மாராயர் என்பது மகாராஜா என்பதன் தமிழ்ப்படுத்தல் என்கிறார். சிரிசங்கபோதி என்பது மாறிமாறி வரும் சிங்கள மன்னர்களின் சிம்மாசனப்பெயர் என்பதால், இது எந்த மன்னனைக் குறிக்கிறது என்று அறியமுடியாதுள்ளது. இதனால், எழுத்து வடிவத்தின் அடிப்படையில் இக்கல்வெட்டுக்கள் 9ம் நூற்றாண்டின் முற்பகுதியைச் சேர்ந்தவை என்று மதிப்பிடப்பட்டுள்ளது.

மேற்கோள்கள்
-----------

1. ↑  பத்மநாதன், சி. 2006. பக். 48.
2. ↑  பத்மநாதன், சி. 2006. பக். 51.
3. ↑  பத்மநாதன், சி. 2006. பக். 49.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
**உலக பேரழிவு குறைப்புத் தினம்** என்பது அக்டோபர் 13 அன்று கொண்டாடப்படுகிறது.

உலகளாவிய ரீதியில் நோக்குமிடத்து காலத்துக்குக்காலம் ஏதோவொரு வகையில் மனிதகுலத்துக்கு பேரழிவுகள் ஏற்பட்டுக் கொண்டே இருக்கின்றன. இப்பேரழிவுகளை பல கோணங்களில் இனங்காட்டலாம். மனிதனால் மனிதனுக்கு செய்யப்படும் செயற்பாடுகள். குறிப்பாக மனிதனால் உருவாக்கப்பட்ட ஆயுதங்களினால் ஏற்படக்கூடிய அழிவுகள். யுத்த அழிவுகளை இங்கு கோடிட்டுக்காட்டலாம். மனிதனால் உருவாக்கப்பட்ட அணுகுண்டு உட்பட நவீன ரககுண்டுகள் நொடிப்பொழுதில் பல்லாயிரக்கணக்கான உயிர்களை பழிகொள்ளத்தக்கவை. செயற்கைக் காரணிகளைத் தவிர இயற்கைக் காரணிகளாலும் உலகளாவிய ரீதியில் பேரழிவுகள் ஏற்பட்டுக்கொண்டே இருக்கின்றன. 

வரலாற்றுக்காலம் முதல் இயற்கைக் காரணிகள் ஏற்படுத்திய அழிவுகள் குறிப்பிடப்பட்டாலும் கூட, நவீன காலத்தில் உலகளாவிய ரீதியிலான சனப்பெருக்கமானது இத்தகைய இயற்கை அழிவுகளினால் பல்லாயிரக்கணக்கான உயிர்களை உடனடியாக காவு கொள்வதினால் அவற்றின் விளைவுகள் முன்னைய காலங்களைவிட இக்காலத்தில் விசாலமாகத் தென்படுகின்றது. 

இயற்கைக் காரணிகளால் ஏற்படக்கூடிய பேரழிவுகள் ஒரு குறிப்பிட்ட பிரதேசத்தை அல்லது பல பிரதேசங்களை அல்லது பல நாடுகளை ஒரே நேரத்தில் தாக்கக் கூடியதாகவும் இருப்பதை நாம் காண்கிறோம். இப்படிப்பட்ட நிலையில் இயற்கை அழிவினை எம்மால் முழுமையாக கட்டுப்படுத்த முடியாதுவிடினும்கூட, இயற்கை அழிவுகளிலிருந்து ஓரளவேனும் பாதுகாப்பினை எவ்வாறு பெற்றுக் கொள்ளலாம் என்பது குறித்தும் அது குறித்த நடவடிக்கைகளை நாம் எவ்வாறு மேற்கொள்ள வேண்டும் என்பது குறித்தும் மக்கள் மத்தியில் விழிப்புணர்வை ஏற்படுத்தும் முகமாக ஆண்டுதோறும் உலகப் பேரழிவுத் தடுப்புதினம் அக்டோபர் 13ம் தேதி கடைபிடிக்கப்படுகிரது.

இயற்கையை வெல்ல முடியாவிடினும்கூட, இயற்கையால் ஏற்படக்கூடிய அழிவுகளிலிருந்து ஓரளவாவது பாதுகாப்பைப் பெறுவதற்கான நடவடிக்கைகளை மேற்கொள்வது இத்தினத்தின் குறிக்கோளாகவுள்ளது. 2009ம் ஆண்டுக்கான உலக பேரழிவுக் குறைப்புத் தினத்தையொட்டி ஐக்கிய நாடுகள் அவை இத்தகைய பேரழிவுகளால் ஏற்படக்கூடிய மக்களுக்கு வைத்திய வசதிகள் செய்து கொடுப்பதை விசேட அடிப்படையாகக் கொண்டு நிகழ்ச்சித்திட்டங்களை வகுத்திருந்தன.

மேற்கோள்கள்
-----------

1. ↑  ஐக்கிய நாடுகள் பொதுச் சபை  Session 44  *தீர்மானம்*  *236*. *International Decade for Natural Disaster Reduction*   **A/RES/44/236**  22 திசம்பர் 1989.  Retrieved 2008-09-18.
[*தொடர்பிழந்த இணைப்பு*]
நாகர் கோட்டையிலிருந்து 
**நாகர் கோட்டை** (*Naggar Castle*) என்பது ஒரு இடைக்காலத்தில் கட்டப்பட்ட கோட்டை ஆகும். இது இந்தியாவின் இமாச்சலப் பிரதேசத்தின் குலுவில் அமைந்துள்ளது. கி.பி 1460இல் குலுவின் இராஜா சித் சிங் என்பவரால் கட்டப்பட்டது. இது 1978 முதல் இமாச்சலப் பிரதேச சுற்றுலா மேம்பாட்டுக் கழகத்தின் (ஹெச்.டி.டி.டி.சி) பாரம்பரிய உணவகமாகs செயல்படுகிறது.

 நாகர் கோட்டை

வரலாறு
------

பல நூற்றாண்டுகளாக இக்கோட்டை மன்னர்களின் உத்தியோக பூர்வ இடமாக இருந்தது. ஒரு புராணத்தின் படி, ராஜா சித் சிங், ராணா போன்சலினால் கைவிடப்பட்ட கர்தாக் அரண்மனையின் கற்களைப் பயன்படுத்தி கோட்டையைக் கட்டினார். கற்களைக் கைமுறையாக மாற்றுவதற்காக பியாஸ் ஆற்றின் இடது மற்றும் வலது கரைகளை இணைக்க ஒரு மனிதச் சங்கிலியை உருவாக்கினார். 1905 பூகம்பத்தில் இந்த கோட்டை தப்பித்தது. பள்ளத்தாக்கிலும், அருகிலுள்ள நகரமான ஜாவாவிலும் உள்ள பெரும்பாலான வீடுகள் முற்றிலுமாக பாழடைந்த நிலையில், கோட்டையில் பூகம்பத்தைத் தடுக்கும் நுட்பங்களைப் பயன்படுத்தியிருந்ததால் பேரழிவிலிருந்து தப்பியது.

 இமாச்சல் பிரதேச சுற்றுலா மேம்பாட்டு கழக அலுவலகம், சிம்லா

மேலும் காண்க
------------

* நாகர், இமாச்சல பிரதேசத்தின் குலு மாவட்டத்தில் உள்ள ஒரு பழங்கால நகரம்

மேற்கோள்கள்
-----------

1. ↑  "The Castle, Naggar". hptdc.in. 2018-06-19 அன்று மூலம் பரணிடப்பட்டது. 2018-06-19 அன்று பார்க்கப்பட்டது.
2. ↑  "Tourism in Naggar". tourism-of-india.com. 2018-06-19 அன்று மூலம் பரணிடப்பட்டது. 2018-06-19 அன்று பார்க்கப்பட்டது.
3. ↑  "Archived copy". 2018-06-19 அன்று மூலம் பரணிடப்பட்டது. 2018-06-19 அன்று பார்க்கப்பட்டது.CS1 maint: archived copy as title (link)
4. ↑  "The Sunday Tribune - Spectrum". *www.tribuneindia.com*. 2008-12-05 அன்று மூலம் பரணிடப்பட்டது. 2017-09-22 அன்று பார்க்கப்பட்டது.
**பெரியேரி கிராமம்** (Periyeri Village), தமிழ்நாட்டின், திருவண்ணாமலை மாவட்டத்தில் உள்ள போளூர் வட்டாரத்தில் , துரிஞ்சிகுப்பம் ஊராட்சிக்குட்பட்டதாக அமைந்துள்ளது. இந்த கிராமம், துரிஞ்சிகுப்பம் ஊராட்சிக்கும், போளூர் சட்டமன்றத் தொகுதிக்கும் மற்றும் ஆரணி மக்களவைத் தொகுதிக்கும் உட்பட்டதாகும். 2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 388 ஆகும். இவர்களில் பெண்கள் 185 பேரும் ஆண்கள் 203 பேரும் உள்ளனர். 457 பேர் மக்கள்தொகை கொண்டது பெரியேரி கிராமம், துரிஞ்சிகுப்பம் ஊராட்சியின் 5 வது அதிக மக்கள் தொகை கொண்ட கிராமமாகும்.

அமைவிடம்
--------

திருவண்ணாமலை மாவட்டத்தில் , துரிஞ்சிகுப்பம் ஊராட்சியில், சவ்வாது மலை அடிவாரத்தில் அமைந்துள்ளது இந்த பெரியேரி கிராமம். இந்த கிராமத்திலிருந்து துரிஞ்சிகுப்பம் ஊராட்சிக்கு செல்ல சாலை வசதிகளும் அமைக்கப்பட்டுள்ளது. அதுமட்டுமில்லாமல் ஆரணி மற்றும் போளூருக்கு செல்ல பேருந்து வசதிகள் உள்ளது.

சிறப்புகள்
----------

இந்த கிராமத்தில் மூன்று புறமும் ஜவ்வாது மலை காடுகளால் சூழப்பட்டுள்ளது. இயற்கை மணம் கொஞ்ச விவசாய நிலங்கள் மூலமும் அமைந்துள்ளது.

சான்றுகள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
சிறிய பொருளொன்றை வருடும் முப்பரிமாண வருடி.
**முப்பரிமாண வருடி** என்பது, உலகப் பொருட்களை அல்லது சூழலைப் பகுத்தாய்ந்து அவற்றின் வடிவம், தோற்றம் என்பவை தொடர்பான முப்பரிமாணத் தரவுகளைச் சேகரிப்பதற்கான கருவி ஆகும். இத்தரவுகளைப் பயன்படுத்தி எண்ணிம முப்பரிமாண மாதிரிகளை உருவாக்க முடியும். பல்வேறுபட்ட தொழில்நுட்பங்கள் இவ்வாறான முப்பரிமாண வருடிகளை உருவாக்குவதற்குப் பயன்படுகின்றன. ஒவ்வொரு தொழில்நுட்பமும் அதற்கேயுரிய சாதக பாதகத் தன்மைகளைக் கொண்டுள்ளது. 

முப்பரிமாண வருடிகள் பல்வேறு தேவைகளுக்குப் பயன்படுத்தப்படுகின்றன. பொழுதுபோக்குத் துறையில் குறிப்பாக நிகழ்பட விளையாட்டு மென்பொருள் உற்பத்தியில் இது பெரிதும் பயன்படுகிறது. இவற்றைவிட, மாதிரிகளை உருவாக்குதல், ஏற்கனவே இருக்கும் கட்டிடங்களதும், அமைப்புக்களினதும் எண்ணிம மாதிரிகளை உருவாக்கல், அணுகுவதற்கு இயலாத பொருட்களின் விவரங்களைப் பெறுதல், பண்பாட்டுப் பொருட்களை ஆவணப்படுத்தல், தொழிற்றுறை உற்பத்தி, போன்றவற்றில் முப்பரிமாண வருடல் பயன்படுகின்றது.

செயற்பாடு
---------

சுலோவேனியாவில் உள்ள இயற்கை வரலாற்று அருங்காட்சியகத்தில் உள்ள திமிங்கிலம் ஒன்றின் எலும்புக் கூட்டின் முப்பரிமாண வருடல் (ஆகத்து 2013)
ஒரு முப்பரிமாணப் பொருளின் மேற்பரப்பில் உள்ள புள்ளிகளைக் குறிக்கும் "புள்ளி முகில்" (point cloud) ஒன்றை உருவாக்குவதே முப்பரிமாண வருடலின் நோக்கமாகும். இப்புள்ளிகளைப் பயன்படுத்தி வருடப்பட்ட பொருளின் எண்ணிம மாதிரியை உருவாக்கிக் கொள்ளலாம். அப்புள்ளிகளின் நிறத் தகவல்களையும் பெற்றிருந்தால் அதன் மூலம் அவ்வடிவத்தின் நிறத்தையும் தீர்மானிக்க முடியும். 

முப்பரிமாண வருடிகளுக்கும், ஒளிப்படக் கருவிகளுக்கும் இடையே ஒப்புமைகள் உள்ளன. ஒளிப்படக் கருவிகளைப் போலவே இவற்றுக்கும் கூம்பு வடிவக் காட்சிப்புலம் உண்டு. அத்துடன் ஒளிப்படக் கருவிகளைப் போலவே மறைக்கப்படாத பரப்புக் குறித்த தகவல்களை மட்டுமே முப்பரிமாண வருடியால் திரட்ட முடியும். ஒளிப்படக் கருவிகள் அவற்றின் காட்சிப் புலத்துள் அடங்கக் கூடிய மேற்பரப்பு ஒன்றின் நிறத் தகவல்களைச் சேகரிக்கிறது. ஆனால் முப்பரிமாண வருடியின் முக்கிய நோக்கம் அதன் காட்சிப் புலத்துள் அடங்கும் மேற்பரப்பில் ஒள்ள புள்ளிகளின் தூரத் தகவல்களைச் சேகரிக்கிறது. இதிலிருந்து முப்பரிமாண வெளியில், அம்மேற்பரப்பில் உள்ள ஒவ்வொரு புள்ளியினதும் அமைவிடத் தகவல்களைப் பெற்றுக்கொள்ள முடியும்.

பெரும்பாலான சந்தர்ப்பங்களில், ஒரு இடத்தில் இருந்து வருடுவதன் மூலம் ஒரு பொருளின் முழுமையான மாதிரியை உருவாக்க முடியாது. பொருளின் சிக்கல் தன்மையைப் பொறுத்து பல்வேறு புள்ளிகளில் இருந்து வெவ்வேறு திசைகளில் பல வருடல்களைச் செய்ய வேண்டியிருக்கும். இவ்வாறு பெறப்பட்ட தகவல்களில் பொதுப் புள்ளிகளைப் பொருத்துவதன் மூலம் ஒருங்கிணைத்து முழுமையான மாதிரி உருவாக்கப்படும். இவ்வாறு முழு மாதிரியைப் பெறும் முறை "முப்பரிமாண வருடல் வழிமுறை" (3D scanning pipeline) எனப்படுகின்றது.

குறிப்புகள்
-----------

1. ↑  Fausto Bernardini, Holly E. Rushmeier (2002). "The 3D Model Acquisition Pipeline" (pdf). *Comput. Graph. Forum* **21** (2): 149–172. doi:10.1111/1467-8659.00574. .

இவற்றையும் பார்க்கவும்
----------------------

* முப்பரிமாண அச்சாக்கம்

வெளியிணைப்புக்கள்
-----------------

3D Scanning - A New View On Things பரணிடப்பட்டது 2013-09-24 at the வந்தவழி இயந்திரம் (ஆங்கில மொழியில்)
**கேத்தி** *(Ketti)* இந்தியாவின் தமிழ்நாடு மாநிலத்திலுள்ள நீலகிரி மாவட்டத்தில் காணப்படும் கேத்தி பள்ளத்தாக்கில் உள்ள சிறிய கிராமம் ஆகும். குன்னூர் தாலுக்காவில் உள்ள ஒரு வருவாய் கிராமம் என்றும் வகைப்படுத்தப்படுகிறது. மேல் கேத்தி என்ற பெயரில் மற்றொரு கிராமம் குன்னூர் ஊட்டி சாலையில் இருக்கிறது. மேல் கேத்தியை எல்லனகள்ளி என்ற பெயராலும் அழைக்கிறார்கள்.

அமைவிடம்
--------

குன்னூர் வட்டத்தில் அமைந்த கேத்தி பேரூராட்சி, உதகமண்டலத்திலிருந்து 8 கிமீ தொலைவில் உள்ளது. இங்கு கேத்தி தொடருந்து நிலையம் உள்ளது. இதனருகே ஜெகதலா பேரூராட்சி 5 கிமீ; அதிகரட்டி பேரூராட்சி 18 கிமீ; நஞ்சநாடு ஊராட்சி 18 கிமீ தொலைவில் உள்ளது.

பேரூராட்சியின் அமைப்பு
----------------------

19.20 சகிமீ பரப்பும், 18 வார்டுகளும், 68 தெருக்களும் கொண்ட இப்பேரூராட்சி உதகமண்டலம் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.

வருவாய்
-------

கேத்தியிலுள்ள பெரும்பாலான மக்கள் உடலுழைப்புத் தொழிலாளர்கள் ஆவர். விவசாயம், கால்நடை வளர்ப்பு, கட்டுமானத் தொழில், சுற்றியுள்ள ஊசித் தொழிற்சாலைகள், காளான் தொழிற்சாலைகள், பூந்தோட்டம் போன்ற இடங்களில் பணிபுரிதல் போன்றவை இவர்களுக்கு வருவாய் கிடைக்கும் வழிகளாகும்.

பள்ளத்தாக்கு
------------

குன்னூர் ஊட்டி தேசிய நெடுஞ்சாலையில் கேத்தி பள்ளத்தாக்கு அமைந்துள்ளது.

கலாச்சாரம்
----------

தமிழ்நாடு, கேரளா,கர்நாடகா மற்றும் இலங்கை போன்ற பகுதிகளிலிருந்து குடியேறிய படுகர்களும் தமிழர்களும் இக்கிராமத்தில் வாழ்கின்றனர். படுக மொழியும் தமிழ் மொழியும் இங்குள்ளவர்களால் பேசப்படுகிறது. ஆங்கிலம், மலையாளம் கன்னடம் மொழிகளை மக்கள் புரிந்து கொள்கிறார்கள். பெரும்பாலான மக்கள் இந்து மதத்தைப் பின்பற்றுகின்றனர்.

கேத்தி இரயில் நிலையத்தில் நீலகிரி பயணிகள் இரயில்

பயண வழி
-------

பேருந்து அல்லது தொடருந்து மூலம் கேத்தி கிராமத்தைச் சென்றடைய முடியும். சென்னையிலிருந்து கோவை வழியாக மேட்டுப்பாளையம் வரை இரயிலில் பயணித்து பின்னர் நீலகிரி மலை இரயில் மூலம் ஊட்டிக்குச் சென்று பின்னர் கேத்தி கிராமத்திற்குச் செல்ல முடியும்.

மக்கள்தொகை
----------

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி  கேத்தி கிராமத்தின் மக்கள் தொகை 23,229 ஆக இருந்தது. இவர்களில் 11476 பேர் ஆண்கள், 11753 பேர் பெண்கள் ஆவார்கள். கேத்தி மக்களின் சராசரி கல்வியறிவு 88.43 ஆகும், இதில் ஆண்களின் கல்வியறிவு 94.41%, பெண்களின் கல்வியறிவு 82.61% ஆகும். இது தமிழக சராசரி கல்வியறிவான 80.09% விட அதிகம் ஆகும். கிராமத்தின் மக்கள் தொகையில் 1757 பேர் ஆறு வயதுக்குட்பட்டோர் ஆவார்கள். இது கேத்தியின் மொத்த மக்கள் தொகையில் 7.56% ஆகும்.

மேற்கோள்கள்
-----------

1. ↑  கேத்தி பேரூராட்சியின் இணையதளம்
2. ↑  Ketti Town Panchayat Population Census 2011